**OPIS POSLOVA RADNIH MJESTA, PRAVNI IZVORI ZA PRIPREMANJE KANDIDATA ZA TESTIRANJE I PODACI O PLAĆI**

**1. DAKTILOGRAF *(daktilograf u smjeni)***

- **I. POLICIJSKA POSTAJA RIJEKA**

Obavlja prijepis materijala, piše po diktatu, priprema tablice s podacima, obrađuje informacije i podatke, temeljem analognog ili digitalnog audio zapisa stvara pisani dokument, radi u smjenama.

**Pravni izvori za pripremanje kandidata za testiranje:**

1.Pravilnik o tajnosti službenih podataka Ministarstva unutarnjih poslova (NN 107/12)

2. Uredba o uredskom poslovanju (NN 75/21)

**2., 5. REFERENT *(administrativni referent za evidencije)***

**- POLICIJSKA POSTAJA MALI LOŠINJ S ISPOSTAVOM CRES**

**- POLICIJSKA POSTAJA DELNICE S ISPOSTAVOM ČABAR**

Vodi urudžbeni zapisnik i druge evidencije u okviru ustrojstvene jedinice; unosi podatke u sustav AOP, vodi evidenciju Registra službenih poslova i Centralnog obračuna plaća, obavlja poslove zapisničara i prijepisa spisa predmeta, obavlja i druge poslove po nalogu nadređenog službenika.

**Pravni izvori za pripremanje kandidata za testiranje:**

1.Pravilnik o tajnosti službenih podataka Ministarstva unutarnjih poslova (NN 107/12)

2. Uredba o uredskom poslovanju (NN 75/21)

**3. SURADNIK *(samostalni upravni referent)***

***-* POLICIJSKA POSTAJA MALI LOŠINJ S ISPOSTAVOM CRES**

Koordinira obavljanje upravnih poslova u policijskoj postaji; prati propise iz djelokruga rada; stručno usmjerava i educira djelatnike; vodi upravni postupak; odgovara za pravodoban, stručan i zakonit rad na upravnim poslovima u policijskoj postaji; koordinira i prati rad izvršitelja; zastupa Ministarstvo pred nadležnim upravnim sudom RH te s time u vezi poduzima sve pravne radnje vezano za pokrenute upravne sporove iz djelokruga upravnih poslova koje obavlja; surađuje s ostalim stručnim službama.

**Pravni izvori za pripremanje kandidata za testiranje:**

1. Zakon o općem upravnom postupku (NN 47/09 i 110/21)

2. Pravilnik o tajnosti službenih podataka Ministarstva unutarnjih poslova (NN 107/12)

**4., 6., 7. REFERENT *(upravni referent)***

**- POLICIJSKA POSTAJA CRIKVENICA**

**- POLICIJSKA POSTAJA KRK**

**- POLICIJSKA POSTAJA OPATIJA**

Vodi upravni postupak i neposredno zaprima podneske i pismena od stranaca u svezi reguliranja njihovog boravka u Republici Hrvatskoj, rješava zahtjeve za privremeni boravak i rad stranaca, zaprima zahtjeve za odobrenje stalnog boravka stranca, izdaje dozvole za boravak i rad te potvrde o prijavi rada stranaca; izdaje putne isprave strancima, donosi rješenja o prestanku privremenog boravka strancu, donosi prijedloge za prestanak stalnog boravka, izdaje potvrde o izvršenim prijavama; zaprima i rješava zahtjeve za produljenje viza; zaprima zahtjeve za primitak u hrvatsko državljanstvo; zaprima zahtjeve i provodi upravni postupak u svezi utvrđivanja hrvatskog državljanstva; obavlja poslove u svezi s prebivalištem, boravištem, određivanjem MBG-a; prima stranke i rješava njihove zahtjeve; izdaje uvjerenja o podacima iz evidencije; ispravlja i ažurira podatke u službenim evidencijama; odjavljuje osobe kojima je prestalo hrvatsko državljanstvo; obavlja provjere na zahtjev drugih PU, PP i drugih zainteresiranih; obavlja poslove u postupku izdavanja i zamjene osobnih iskaznica; provodi nevažnost i poništenje osobnih iskaznica; neposredno prima i rješava zahtjeve stranaka za registraciju vozila; promjenu vlasnika vozila, tehničkog stanja vozila; izdaje nalog za utiskivanje broja šasije; izdaje "PROBA" pločice; obavlja odjavu vozila; prima i rješava zahtjeve stranaka za izdavanje, produljenje i zamjenu vozačkih dozvola; vodi evidenciju vozača; evidenciju vozača kažnjenih u kaznenom i prekršajnom postupku; evidencije zdravstveno nesposobnih vozača; evidencije oduzimanja vozačkih dozvola; obavlja provjere u postojećim evidencijama prijava policijske postaje na traženje pravosudnih tijela, sudaca za prekršaje i potrebe operativnog dijela službe; obavlja poslove vođenja dosjea vozila, ustrojava ih, obrađuje, nadopunjuje podacima o nastalim promjenama, odjave vozila, arhivira dosjee te obavlja sve druge poslove vezane za vozila; zaprima i obrađuje zahtjeve za putne isprave; uručuje izrađene putne isprave; ispravlja i evidentira podatke o putnim ispravama; provodi postupke proglašavanja nestalih putnih isprava nevažećim; zaprima zahtjeve u svezi izdavanja odobrenja za nabavu i registraciju oružja; prikuplja podatke propisane zakonom povodom podnesenih zahtjeva za nabavu i registraciju oružja; obavlja provjere u postojećim evidencijama; postupa po zamolnicama; vodi propisane evidencije; unosi podatke u IS; obavlja ispravke u evidencijama; daje informacije i odgovara na upite stranaka, te obavlja i druge povjerene u poslove i zadatke.

**Pravni izvori za pripremanje kandidata za testiranje:**

1. Zakon o strancima (NN 133/20, 114/22 i 151/22) – od čl. 54. do čl. 114.

**2. Zakon o prebivalištu** (NN 144/12, 158/13 i 114/22)

**3. Zakon o osobnoj iskaznici** (NN  62/15, 42/20, 144/20, 114/22 i 18/24)

4. Pravilnik o vozačkim dozvolama (NN 2/19 i 102/20)

**8. REFERENT *(računovodstveni referent – blagajnik)***

**- SEKTOR PRAVNIH, FINANCIJSKIH I TEHNIČKIH POSLOVA, SLUŽBA MATERIJALNO - FINANCIJSKIH POSLOVA, ODJEL FINANCIJSKIH POSLOVA**

Obavlja sve uplate i isplate na temelju naloga likvidatora; dnevno zaključuje blagajnu; sačinjava blagajničko izvješće; obračunava putne naloge, isplate raznih naknada i drugo; obvezno polaže gotovinu na žiro račun i vodi brigu o tome da se ne prekorači blagajnički maksimum; obavlja druge poslove unutar Odjela.

**Pravni izvori za pripremanje kandidata za testiranje:**

1. Zakon o proračunu (NN 144/21)

**9. REFERENT *(računovodstveni referent – knjigovođa materijalnog knjigovodstva)***

**- SEKTOR PRAVNIH, FINANCIJSKIH I TEHNIČKIH POSLOVA, SLUŽBA MATERIJALNO - FINANCIJSKIH POSLOVA, ODJEL FINANCIJSKIH POSLOVA**

Obavlja kalkulaciju primki i brine o ažurnosti istih, obavlja obračun utroška po ustrojstvenim jedinicama, izrađuje preglede o količinskom i vrijednosnom prometu pojedinih vrsta materijala, kao i druge ispise prema potrebama ostalih korisnika podataka, sastavlja inventurne liste i knjiži inventurne razlike te obavlja usklađenje s Glavnom knjigom II.

**Pravni izvori za pripremanje kandidata za testiranje:**

1.Zakon o proračunu (NN 144/21)

**10. POLICIJSKI TEHNIČAR *(policijski tehničar - održavanja EOP opreme)***

**- SEKTOR PRAVNIH, FINANCIJSKIH I TEHNIČKIH POSLOVA, SLUŽBA ZA TEHNIKU, ODJEL ZA INFORMATIKU I KOMUNIKACIJE**

Odgovara za ispravnost uređaja, obavlja njihovu redovitu kontrolu, servisira ih i otklanja lakše kvarove, surađuje s tehničarima vanjskih tvrtki, instalira uređaje, vodi evidenciju o uređajima ili kvarovima na njima, prima upute o rukovanju uređajima.

**Pravni izvori za pripremanje kandidata za testiranje:**

1. Zakon o elektroničkim komunikacijama (NN 76/22), Glava I. – Opće odredbe (čl. 1. - 8.)

2. <http://itdesk.info/prirucnik_osnovni_pojmovi_informacijske_tehnologije.pdf>

3. INFORMATIKA ZA MATURU, koncepti računala, tehnologije i aplikacija – priručnik za pripremu državne mature, Vesna Skočir, Element BR, Zagreb, 2010. – TREĆE POGLAVLJE – Osnove uporabe računala i primjenskih programa

**11. POLICIJSKI TEHNIČAR *(policijski tehničar za komunikacije)***

 - **SEKTOR PRAVNIH, FINANCIJSKIH I TEHNIČKIH POSLOVA, SLUŽBA ZA TEHNIKU, ODJEL ZA INFORMATIKU I KOMUNIKACIJE**

Obavlja poslove montaže i ispitivanja uređaja i sistema, izvodi manje zahvate na slabostrujnoj instalaciji pri rekonstrukciji, obavlja poslove preventivnog održavanja uređaja i opreme, servisira uređaje i opremu, u domeni svojih poslova sudjeluje u operativnim akcijama. Obavlja ispitivanja i montaže radiokomunikacijskih uređaja, brine o njihovoj ispravnosti, brine o ostaloj radiokomunikacijskoj opremi policije i kriminalističke policije, obavlja preventivna ispitivanja, odgovoran je za uređaje za rezervno napajanje radio uređaja, obavlja jednostavnije popravke uređaja, sudjeluje u dežurstvima u izvanrednim i posebnim uvjetima, sudjeluje kod montaže antenskih sustava u svim uvjetima te skrbi o njihovoj ispravnosti.

**Pravni izvori za pripremanje kandidata za testiranje:**

**1.**Zakon o elektroničkim komunikacijama (NN 76/22), Glava I. – Opće odredbe (čl. 1. - 8.)

1. <http://itdesk.info/prirucnik_osnovni_pojmovi_informacijske_tehnologije.pdf>

3. INFORMATIKA ZA MATURU, koncepti računala, tehnologije i aplikacija – priručnik za pripremu državne mature, Vesna Skočir, Element BR, Zagreb, 2010. – TREĆE POGLAVLJE – Osnove uporabe računala i primjenskih programa

**12. POLICIJSKI TEHNIČAR *(automehaničar)***

**- SEKTOR PRAVNIH, FINANCIJSKIH I TEHNIČKIH POSLOVA, SLUŽBA ZA TEHNIKU, ODJEL PROMETNE I POLICIJSKE TEHNIKE**

Popravlja motorna vozila sukladno propisanim održavanjima u radionici, obavlja popravak vozila koja su u kvaru, priprema vozila za godišnji tehnički pregled.

**Pravni izvori za pripremanje kandidata za testiranje:**

1. Zakon o sigurnosti prometa na cestama (NN 67/08, 48/10, 74/11, 80/13, 158/13,

 92/14, 64/15, 108/17, 70/19, 42/20, 85/22, 114/22 i 133/23), Poglavlje I. Osnovne odredbe

2. Pravilnik o tehničkim uvjetima vozila u prometu na cestama (NN 85/16, 24/17, 70/19,

 60/20 i 79/23), Poglavlje I. Uvodne odredbe

3. Pravilnik o registraciji i opremi vozila Ministarstva unutarnjih poslova (NN 63/07)

**13. REFERENT (*upravni referent za prijavništvo i osobne isprave)***

**- SEKTOR ZA IMIGRACIJU, DRŽAVLJANSTVO I UPRAVNE POSLOVE, SLUŽBA ZA UPRAVNE POSLOVE, ODJEL ZA PRIJAVNIŠTVO I OSOBNE ISPRAVE**

Vodi upravni postupak po službenoj dužnosti ili povodom zahtjeva građana u poslovima prebivališta i boravišta, osobnih iskaznica i ispravljanja netočnih podataka u evidencijama; obavlja sve potrebne radnje u upravnom postupku u svezi zahtjeva za putne isprave; provodi postupak oko izdavanja duplikata i zamjene putovnica, zajedničke putovnice; izrađuje rješenja o oduzimanju putnih isprava; unosi zabrane u terminal, te obavlja i druge povjerene mu poslove i zadatke.

**Pravni izvori za pripremanje kandidata za testiranje:**

1. Zakon o prebivalištu (NN 144/12 i 158/13, 114/22)

2. Zakon o osobnoj iskaznici (NN 62/15, 42/20, 144/20, 114/22 i 18/24)

3. Zakon o putnim ispravama hrvatskih državljana (NN 77/99, 133/02, 48/05, 74/09, 154/14, 82/15, 42/20 i 10/23)

**14. REFERENT *(upravni referent za poslove oružja)***

**- SEKTOR ZA IMIGRACIJU, DRŽAVLJANSTVO I UPRAVNE POSLOVE, SLUŽBA ZA UPRAVNE POSLOVE, ODJEL ZA POSLOVE ORUŽJA**

Zaprima, prikuplja i kompletira dokumentaciju u svezi predmeta prvostupanjskog i drugostupanjskog upravnog postupka koji se odnose na upravni postupak po pitanju oružja, pečata i žigova s grbom Republike Hrvatske i reprodukcije glazbe u ugostiteljskim objektima, obavlja provjere u IS Ministarstva o vlasnicima oružja, oružju, podnesenim zahtjevima i izdanim odobrenjima za nabavu oružja, izdanim oružnim listovima, ažurira podatke o oružju u IS Ministarstva, odgovara na jednostavnije upite PU/PP, sastavlja jednostavne dopise i jednostavna izvješća, vodi evidenciju o zaprimljenim predmetima u Odjelu, obavlja poslove prijepisa za potrebe odjela, obavlja druge poslove u skladu s dobivenim zadacima.

**Pravni izvori za pripremanje kandidata za testiranje*:***

1. Zakon o nabavi i posjedovanju oružja građana (NN 94/18, 42/20 i 114/22)

2. Pravilnik o obrascima i cijeni isprava te obrascima i evidencijama o oružju i streljivu (NN 102/19 i 155/22)

**15. REFERENT *(upravni referent. za državljanstvo i strance)***

**- SEKTOR ZA IMIGRACIJU, DRŽAVLJANSTVO I UPRAVNE POSLOVE, SLUŽBA ZA DRŽAVLJANSTVO I STRANCE**

Zaprima zahtjeve za primitak u hrvatsko državljanstvo i zahtjeve za prestanak hrvatskog državljanstva; obavlja administrativne poslove u svezi s provedbom upravnog postupka za primitak i prestanak državljanstva; zaprima podneske i pismena od stranaca u svrhu prijave boravišta/prebivališta, prijave promjene adrese stana stranca te izdaje potvrde strancima o izvršenim prijavama; vodi sve propisane evidencije; unosi podatke u IS; obavlja ispravak u evidencijama na IS; daje informacije; odgovara na upite, te obavlja i druge povjerene mu poslove i zadatke.

**Pravni izvori za pripremanje kandidata za testiranje*:***

1. Zakon o strancima (NN 133/20, 114/22 i 151/22)

2. Zakon o hrvatskom državljanstvu (NN 53/91, 71/91, 28/92, 113/93 – Odluka USRH, 4/94 – Odluka USRH, 130/11, 110/15 i 102/19 i 138/21)

3. Zakon o državljanima država članica Europskog gospodarskog prostora i članovima njihove obitelji (NN 66/19, 53/20, 144/20 i 114/22)

**PLAĆA RADNIH MJESTA**

Plaća radnih mjesta državnih službenika određena je Uredbom o nazivima radnih mjesta, uvjetima za raspored i koeficijentima za obračun plaće u državnoj službi (NN 22/24 i 33/24 - ispravak) i Kolektivnim ugovorom za državne službenike i namještenike (NN 56/22, 127/22 – Dodatak I, 58/23 – Dodatak II., 128/23 – Dodatak III. i 29/24).